  Майя Бывальцева 18-тӥ южтолэзе Россилы азьмуртэз быръён улсын кура сётонэз ортчытонлы Удмуртия быдэсак дась, ивортӥзы элькунысь Быръёнъёсъя валтӥсь ӧриын. Матысь арнянуналэ улосвылын куара сётон понна 1 сюрс 200 участокъёс усьтӥськозы, отын ӧриослэн 11 сюрс ёзчиоссы ужалозы. Интывылъя но участокъёсъя быръён ӧриосын 500-лэсь трос видеокамераос пуктэмын, Ижкарысь участокъёсын бюллетеньёсты автоматика амалэн чакланъя огъетъёс (КОИБ) луозы. Котькуд участокын кандидатъёслэсь но мер огазеяськонъёслэсь ыстэм чакласьёс ужалозы. Улон интызылэсь палэнын куара сётыны мылкыд карисьёслэсь Удмуртиысь МФЦ-осы но быръён ӧриосы 23 сюрс 417 куриськонъёс вуизы. Кытчы ке кошкись но 12-тӥ южтолэзёзь куриськон сётыны вуттымтэ муртъёс 17-тӥ южтолэзёзь 14 часозь нимысьтыз куриськон гожтыны быгато участокъя ӧриын. Тодэ вайытом, Россилы азьмуртэз быръёнъёсы Удмуртиын улӥсь 1 миллион 200 сюрс пала адями пыриськыны быгатэ. Тегъёс: Ижкар быръёнъёс Удмуртия Россилэназьмуртэз Быръёнъёсъяӧри  